NORAKSTS

|  |  |
| --- | --- |
| 29.09.2022. | Nr.12/26 |

**neapbūvēta zemesgabala dobeles šosejā 4A, Jelgavā**

**pārdošana atkārtotā izsolē**

(ziņo: I.Škutāne)

Jelgavas valstspilsētas pašvaldībai piederošs neapbūvēts zemesgabals 5264 m2 platībā ar kadastra apzīmējumu 09000040450 Dobeles šosejā 4A, Jelgavā (turpmāk - Zemesgabals) ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000084359 ar kadastra numuru 09000040450.

Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), Zemesgabala izmantošanas veids ir jauktas centra apbūves teritorija.

Teritorijā, kurā atrodas Zemesgabals, blakus esošā zemesgabala Dobeles šosejā 12, Jelgavā, īpašnieks 2018.gadā veica trīs ģeoloģiskos pētījumus un konstatēja intensīvu grunts un gruntsūdeņu piesārņojumu ar ogļūdeņražiem.

2021. gada maijā AS “VentEko”, balstoties uz veiktajiem izpētes darbu rezultātiem un izvērtējot ģeoloģisko situāciju Zemesgabalā, izstrādāja programmu grunts un grunts ūdens piesārņojuma sanācijas darbiem.

Saskaņā ar Jelgavas valstspilsētas domes 2022. gada 25. marta lēmumu Nr. 5/17 “Neapbūvēta zemesgabala Dobeles šosejā 4A, Jelgavā atsavināšanas uzsākšana un izsoles noteikumu apstiprināšana”, Zemesgabals tika nodots pārdošanai mutiskā izsolē ar augšupejošu soli, nosacīto cenu (izsoles sākumcenu) 58000,00 *euro* (piecdesmit astoņi tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 5800,00 *euro* (pieci tūkstoši astoņi simti *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Uz 2022. gada 30. maijā rīkoto pirmo izsoli pretendenti nepieteicās un Jelgavas valstspilsētas pašvaldības Izsoles komisija 2022. gada 30. maijā pieņēma lēmumu Nr. 5/1 “Neapbūvēta zemesgabala Dobeles šosejā 4A, Jelgavā, izsoles atzīšana par nenotikušu”.

Saskaņā ar Publiskas personas mantas atsavināšanas likuma (turpmāk - Atsavināšanas likums) 32. panta pirmās daļas 1. punktu, ja nekustamā īpašuma pirmajā izsolē neviens nav pārsolījis izsoles sākumcenu, var rīkot otro izsoli ar augšupejošu soli, pazeminot izsoles sākumcenu ne vairāk kā par 20 procentiem.

Saskaņā ar Jelgavas valstspilsētas domes 2022. gada 30. jūnija lēmumu Nr. 9/26 “Neapbūvēta zemesgabala Dobeles šosejā 4A, Jelgavā pārdošana atkārtotā izsolē”, Zemesgabals tika nodots pārdošanai atkārtotā mutiskā izsolē ar augšupejošu soli, nosacīto cenu (izsoles sākumcenu) 46400,00 *euro* (četrdesmit seši tūkstoši četri simti *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 4640,00 *euro* (četri tūkstoši seši simti četrdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Uz 2022. gada 29. augustā rīkoto otro izsoli pretendenti nepieteicās un Jelgavas valstspilsētas pašvaldības Izsoles komisija 2022. gada 29. augustā pieņēma lēmumu Nr. 13/6 “Neapbūvēta zemesgabala Dobeles šosejā 4A, Jelgavā, izsoles atzīšana par nenotikušu”.

Saskaņā ar Atsavināšanas likuma 32. panta otrās daļas 1. punktu, pēc otrās nesekmīgās izsoles var rīkot trešo izsoli ar augšupejošu soli, pazeminot izsoles sākumcenu ne vairāk kā par 60 procentiem no nosacītās cenas

Jelgavas valstspilsētas pašvaldības īpašuma atsavināšanas komisija 2022. gada 8. septembrī pieņēma lēmumu Nr. 8/7 “Neapbūvēta zemesgabala Dobeles šosejā 4A, Jelgavā nodošana atkārtotai izsolei”, saskaņā ar kuru nolemts pazemināt izsoles sākumcenu par 60 % (sešdesmit procentiem) un rīkot Zemesgabala atkārtotu (trešo) izsoli ar augšupejošu soli, nosacīto cenu 23200,00 *euro* (divdesmit trīs tūkstoši divi simti *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 2320,00 *euro* (divi tūkstoši trīs simti divdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Saskaņā ar likuma “Par pašvaldībām” 14. panta pirmās daļas 2. punktu, Publiskas personas mantas atsavināšanas likuma 32. panta pirmās daļas 1. punktu un otrās daļas 1. punktu, Jelgavas valstspilsētas domes 2022. gada 25. marta lēmumu Nr. 5/17 “Neapbūvēta zemesgabala Dobeles šosejā 4A, Jelgavā atsavināšanas uzsākšana un izsoles noteikumu apstiprināšana”, Jelgavas valstspilsētas pašvaldības Izsoles komisijas 2022. gada 30. maija lēmumu Nr. 5/1 “Neapbūvēta zemesgabala Dobeles šosejā 4A, Jelgavā, izsoles atzīšana par nenotikušu” un Jelgavas valstspilsētas pašvaldības īpašuma atsavināšanas komisijas 2022. gada 7. jūnija lēmumu Nr. 6/6 “Neapbūvēta zemesgabala Dobeles šosejā 4A, Jelgavā, nodošana atkārtotai izsolei”, Jelgavas valstspilsētas domes 2022. gada 30. jūnija lēmumu Nr. 9/26 “Neapbūvēta zemesgabala Dobeles šosejā 4A, Jelgavā pārdošana atkārtotā izsolē”, Jelgavas valstspilsētas pašvaldības Izsoles komisijas 2022. gada 29. augusta lēmumu Nr. 13/6 “Neapbūvēta zemesgabala Dobeles šosejā 4A, Jelgavā, izsoles atzīšana par nenotikušu”, Jelgavas valstspilsētas pašvaldības īpašuma atsavināšanas komisijas 2022. gada 8. septembra lēmumu Nr. 8/7 “Neapbūvēta zemesgabala Dobeles šosejā 4A, Jelgavā nodošana atkārtotai izsolei”,

**JELGAVAS VALSTSPILSĒTAS DOME NOLEMJ:**

1. Atsavināt, pārdodot atkārtotā mutiskā izsolē ar augšupejošu soli, neapbūvētu zemesgabalu Dobeles šosejā 4A, Jelgavā (kadastra numurs 09000040450, kadastra apzīmējums 09000040450, platība 5264 m2).
2. Noteikt neapbūvēta zemesgabala Dobeles šosejā 4A, Jelgavā pārdošanas nosacīto cenu (izsoles sākumcenu) 23200,00 *euro* (divdesmit trīs tūkstoši divi simti *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 2320,00 *euro* (divi tūkstoši trīs simti divdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – piecus gadus.
3. Apstiprināt neapbūvēta zemesgabala Dobeles šosejā 4A, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot neapbūvēta zemesgabala Dobeles šosejā 4A, Jelgavā atkārtotu izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 29. septembrī